السنه كل ما جاء عن الرسول من فعل او قول او تقرير والمصادر الكتابيه للسنه اصح كتابين هو البخاري ومسلم كلام درسناه في الاعدادي وحافظينه والمعظم انا ما حدش قرأ البخاري ومسلم والحمد لله احنا امه لا تقرأ لان لو حد اصحاب العقول قرأ بتمعن بعض الاحاديث الصحيحه المنسبه لرسول الله هيخرج من المله حرفيا
هو عشان إحنا أمة لا تقرأ ، واحد زيك كتب الكلام دا وفاكر أن الناس ما بتقراش ، وهو أول هؤلاء الجهلة الذين لا يقرأون ، واللي مستني يخرج من الملة عشان كام حديث دا ما يسميش نفسه قارئ أو مؤمن ، دا ساذج تتخطفه الشبه ومش عارف يتعامل معاها ، وبيعامل إيمانه معاملة الخدم ، ومش بعيد بعد فترة تلاقيه جاي يقول نفس الكلام على القرآن أو تفاسيره ، وبيقول : الحمد لله أننا أمة لا تقرأ ، لأن لو واحد قرأ القرآن (هيخرج من الملة حرفيًا) ، آه والله ، بتحصل عادي. فوق يا صاحبي من أوهام إدعاء العلم والمعرفة دي واتعلم أحسن لك في دينك ودنياك والله.